b'\n_START_ARTICLE_\nMednarodna zveza za humanizem in etiko\n_START_PARAGRAPH_\nMedn\xc3\xa1rodna zv\xc3\xa9za za human\xc3\xadzem in \xc3\xa9tiko (angl.: International Humanist and Ethical Union (IHEU)) je krovna organizacija, ki zdru\xc5\xbeuje organizacije naslednjih usmeritev: posvetni humanizem, ateizem, racionalizem, skepticizem, svobodomiselnost and etiko . Ustanovljena je bila leta 1952 v Amsterdamu. Zdru\xc5\xbeuje 117 organizacij-\xc4\x8dlanic v 38 dr\xc5\xbeavah (stanje september 2011). Naslednji mednarodni kongres IHEU bo v Oxfordu, VB, leta 2014._NEWLINE_Leta 2002 je generalna skup\xc5\xa1\xc4\x8dina IHEU soglasno sprejela Amsterdamsko deklaracijo, ki dolo\xc4\x8da uradno opredelitev Svetovnega Humanizma. Sre\xc4\x8dni \xc4\x8dlovek je uradni znak IHEU.\n_START_SECTION_\nMinimalna opredelitev\n_START_PARAGRAPH_\nVse \xc4\x8dlanice Zveze morajo sprejeti minimalno opredelitev, kot jo dolo\xc4\x8da \xc4\x8dlen 5.1 statuta:_NEWLINE_Humanizem je demokrati\xc4\x8dno in eti\xc4\x8dno stali\xc5\xa1\xc4\x8de, ki utemeljuje pravico in dol\xc5\xbenost vsakega \xc4\x8dloveka, da d\xc3\xa2 smisel in obliko svojemu \xc5\xbeivljenju. Zavzema se za ustvarjanje bolj \xc4\x8dlove\xc5\xa1ke dru\xc5\xbebe temelje\xc4\x8de na etiki osnovani na \xc4\x8dlove\xc5\xa1kih in drugih naravnih vrednotah v duhu razuma in prostega iskanja s \xc4\x8dlove\xc5\xa1kimi zmo\xc5\xbenostmi. Ni teisti\xc4\x8den in ne sprejema nadnaravnih pogledov na stvarnost.\n_START_SECTION_\nDejavnost\n_START_PARAGRAPH_\nDelovni sede\xc5\xbe ima IHEU v Londonu, VB._NEWLINE_IHEU je mednarodna nevladna organizacija, ki ji je priznan poseben posvetovalni status v Zdru\xc5\xbeenih narodih, posvetovalni status pri Svetu Evrope, status opazovalke pri Afri\xc5\xa1ki komisiji za \xc4\x8dlove\xc5\xa1ke in narodnostne pravice. Vzdr\xc5\xbeuje delovne stike z UNESCO.'